runetrust/blame-folketinget-dk huggingface dataset:
Jytte Andersen (S), 2003-04-03:
Når man er politiker, vil man jo godt sådan følge tingene helt til dørs, men man skal tage sig i det og sige: Nu træder vi tilbage, og så lægger vi ansvaret for, hvad der skal ske på vores teatre og vores scener, over på nogle andre. Det, vi bare skal være optaget af, er: Har det så kvalitet i, om man så må sige, den brede forstand?
Kristian Jensen (V), 2007-10-23:
Men vi kan jo ikke bare, når vi skal lave et skøn over, hvad vi forventer der vil være af kontanthjælpsmodtagere uden forsørgelsespligt eller af kontanthjælpsmodtagere med forsørgelsespligt, tage et øjebliksbillede og gange op for en periode, der skal dække 7 år frem.
Henrik Dahl (LA), 2018-04-03:
Jeg synes, en vigtig ting at tage frem i forhold til Den Europæiske Menneskerettighedskonvention og Den Europæiske Menneskerettighedsdomstol er, at perspektivet i det arbejde, som regeringen har kastet sig ud i, er, at det er meget vigtigt, at konventionen og domstolen bevarer sin legitimitet.
Svend Auken (S), 1998-02-17:
Som det gælder for vandmiljøet og pesticiderne, har vi på affaldsområdet nået nogle - jeg tror også, fru Svanholt var inde på dette - men desværre ikke alle mål, og vi må på dette som på de to andre områder tage stilling til vores hidtidige indsats og gerne efter min mening på en konstruktivt kritisk måde for at finde frem til, hvad det er for en supplerende nødvendig indsats, der er brug for for at nå målene.
Lars-Emil Johansen (SIU), 2003-03-19:
Som repræsentant for den måske betydeligste militærstrategiske del af rigets nuværende udstrækning må det være mig tilladt at stille følgende spørgsmål til regeringen: Bliver Grønland på nogen måde berørt af Danmarks deltagelse i den forestående krig? Og i givet fald: Hvad agter regeringen i så fald at gøre for at holde Landstinget løbende orienteret om, på hvilke måder Grønland bliver berørt af Danmarks deltagelse i den forestående krig?
Morten Østergaard (RV), 2011-05-18:
Og der må man bare sige, at hvis det er regeringens politik, er det helt i tråd med det, den daværende skatteminister, hr. Kristian Jensen, udtalte til Børsen for et par år siden, nemlig at skattestoppet skal fortsætte de næste 100 år, altså til og med 2100, præcis som vi taler om.
Ellen Trane Nørby (V), 2010-04-20:
Det, vi med det initiativ sikrede, var, at udlejere skal varsle kommunerne, før en udsættelse sker, fordi vi ved, at hvis folk først bliver sat ud af deres bolig, medfører det kæmpestore sociale problemer og også store psykiske problemer for de børn, der bliver sat ud af deres bolig og måske bliver revet op med rode fra det sted, de bor.
Line Barfod (EL), 2002-04-19:
Jeg tror, at befolkningen i Farum måske ville have større tiltro til, at de konkrete problemer i Farum ville kunne løses, hvis der kom nogle nye politikere til, som ikke er fedtet ind i at have lavet alle de problemer, man står med i dag, og det er en del af grunden til, at vi fremsætter det her forslag på det her tidspunkt.
Per Clausen (EL), 2012-10-04:
Så derfor må hellere holde mig til den formulering, jeg har valgt med stor omhu, nemlig at jeg har meget svært ved at forestille mig, at Enhedslisten kan indgå en finanslovaftale, hvor vi ikke har løst det problem, der handler om, at tusindvis af danskere trues med at falde ud af dagpengesystemet.
Margrete Auken (SF), 2003-11-06:
Nu er det ikke det, vi diskuterer specielt i dag, men det kunne være en central debat at tage: Hvordan får vi organiseret den kollektive trafik, sådan at det faktisk blev brugerne, passagererne og byens liv, der var styrende for, hvordan det her skulle gøres, og ikke enkeltselskabers forfængelighed.
Christina Egelund (LA), 2017-10-24:
Og som ordføreren siger, er det jo rigtigt, at der er indbrudssikrede vinduer, som er rigtig effektive, men mit spørgsmål er bare: Mener ordføreren, at danskerne er så dumme, at de ikke er i stand til selv at beslutte, at de gerne vil have et indbrudssikret vindue, når de står over for at skulle skifte vinduer, uden at man er nødt til at skulle gennemtvinge det ved lov i Folketinget?
Ove Hygum (S), 1998-05-07:
Det er de regler, der finder anvendelse, hvis lovforslaget gennemføres med det ændringsforslag, der er fremsat, således at det også kommer til at gælde for de grupper, som man er ængstelig for ikke kommer med i ordningen og får de vilkår, der følger af indgrebets afsnit om børnefamiliefridage og feriefridage.
Kristian Jensen (V), 2004-06-03:
Ørkenvandring nr. 1 var under den forrige borgerlige regering, hvor Socialdemokratiet trampede rundt i sandet uden at ville noget som helst, og ørkenvandring nr. 2 er nu, hvor vi igen sidder tilbage og må spørge: Hvad er det egentlig, Socialdemokratiet vil, nu hvor det samme reaktionære hold af hr. Mogens Lykketoft, hr. Ole Stavad og hr. Svend Auken bare er negativt over for regeringens politik?
Charlotte Broman Mølbæk (SF), 2021-05-07:
Jeg vil så også sige, når vi eksempelvis kigger på de her teatre, der opnåede status til at være regionale teatre, at de jo så nåede et stykke vej uden lige præcis at have de her stramme rammer nede over sig, og det betød jo så, at de fik lidt mere i statsligt tilskud.
Christine Antorini (S), 2011-02-08:
Der er også derfor, vi har sagt, at det, vi vil gøre, er at give kommunerne en lille smule mere luft, så de rent faktisk kan træffe nogle dispositioner, sådan at de kan løfte folkeskolen lidt, og det har de ikke haft mulighed for at gøre under regeringen på grund af den meget, meget stramme økonomiske nedskæringspolitik, som regeringen har ført, og som jo desværre ikke bliver bedre, hvis Det Konservative Folkeparti får lov til at give yderligere 35 mia. kr. i skattelettelser.
Søren Søndergaard (EL), 2002-05-21:
Det er et spørgsmål til hr. Langballe, for jeg synes egentlig, at det må være ret klart: Hvis der gennemføres en folkeafstemning på Færøerne, og hvis der dér er et flertal for løsrivelse fra Danmark, er det så Dansk Folkepartis opfattelse, at den beslutning efterfølgende skal konfirmeres i det danske Folketing for at have gyldighed?
Joachim B. Olsen (LA), 2012-03-28:
Men mit spørgsmål går på, når Finansministeriet selv siger, at en afskaffelse af topskatten vil øge Danmarks velstand, hvordan hænger det så sammen med, at finansministeren siger, at topskatten er med til at gøre Danmark til et rigt land – det er jo to modstridende synspunkter?
Helene Liliendahl Brydensholt (ALT), 2023-03-16:
Minken har vi så placeret i den kategori, som jeg her kalder produktionsdyr, sammen med grise, høns og andre dyr i landbruget, og de her dyr i landbruget bliver som regel holdt i bure, og det er jo også tilfældet med mink, som vi har slået fast her i dag.
Peter Skaarup (DD), 2022-10-06:
Det er jo faktisk på det her tidspunkt, at debatterne tit begynder at blive lidt spændende – det er så altid ærgerligt, at det er så sent på aftenen, at det sker – og der er også kommet nogle spændende ting ud af statsministerens indlæg her: Der er åbenbart nogle fejl, der er blevet begået.
Pia Kjærsgaard (DF), 1998-01-21:
Man skal først finde ud af, at man godt vil have den her influenzavaccination, og har man ikke råd til det, og det er der altså nok en del pensionister, der ikke har, selv om jeg ikke synes, det lød, som om der var stor forståelse for det fra ordførernes side, så skal man altså hen og søge for at få det dækket ind.
Morten Østergaard (RV), 2005-12-15:
Det, fru Henriette Kjær gør, er at indføre et system, som også, jævnfør hvad der står i lovforslaget, betyder, at flere kvinder kommer til at gå hjemme uden ydelser, uden nogen form for indsats, glemt hjemme ved kødgryderne, hvor de ingen stimulering får – og det fører ingen integration med sig.
Morten Bødskov (S), 2023-05-23:
Men man skal huske på, at det også har en bagside, og at vi ikke mindst som lovgivere har et klart ansvar for at diskutere det og være opmærksomme på konsekvenserne af det og så sørge for, at det samfund, vi gerne vil have, selvfølgelig også er reflekteret, i forhold til hvordan techgiganterne påvirker vores samfund og den offentlige debat.
Poul Qvist Jørgensen (S), 2004-04-23:
Er man, hvis jeg gør det mere konkret, tilfreds med fra Venstres side, at på trods af bibliotekslovevalueringen, der viste et fald på 17 pct. i biblioteksudlånet af bøger, og på trods af kommunernes modvilje, den er jo afdækket gang på gang, mod at benytte bloktilskuddet, skal man virkelig lede blandt de 15 sider for at finde bare et ord om den store del af kulturpolitikken, der omhandler det mest udbredte, nemlig bibliotekerne.
Søren Egge Rasmussen (EL), 2016-02-11:
Så jeg tror, der er god grund til at dykke ned i de udbud, vi har med de kystnære møller og med Kriegers Flak, og se, om det ikke kan gøres endnu bedre, for det vil være medvirkende til, at prisen, der bliver budt, bliver lavere.
Jørgen Arbo-Bæhr (EL), 2006-05-24:
Jeg synes, det er en god idé, at fru Inger Støjberg, at hr. Per Ørum, at hr. Martin »Torturtilhænger« Henriksen prøver at besøge de danske daginstitutioner og kommer i praktik for at se, hvad konsekvenserne af deres egen politik er.
Thor Pedersen (V), 2006-02-09:
I almindelighed er det sådan, at der løbende indgås finanslovaftaler, der også er møntet på grupperne på overførsel, og jeg kan oplyse, at de aftaler, som regeringen over tid har indgået med Dansk Folkeparti, har betydet et niveauløft på mere end 3 mia. kr. til pensionister og førtidspensionister – altså de, der har mindst – oven i det, der retmæssigt tilflyder pensionister og førtidspensionister.
Aaja Chemnitz Larsen (IA), 2017-12-01:
I resten af den her ordførertale vil jeg give mit besyv med om, hvad vi fra Inuit Ataqatigiit også mener er forudsætninger for netop et Arktis i vækst. Opmærksomheden på Arktis er gået fra et primært fokus på klimaforandringer og en storslået natur, som vi jo også har i Grønland, til også at fokusere på den økonomiske udvikling og på folket, som i mine øjne i høj grad udgør Arktis.
Søren Egge Rasmussen (EL), 2020-11-26:
Ministeren har jo helt ret i, at forbrugerne har vist retning ved at fravælge de hele buræg nede i butikkerne, og så har vi det dilemma, at vi ikke kan se, hvad det er for nogle æg, der er i julekagen og andre industriprodukter, og at vi dér ligesom har en politisk forpligtelse til at komme frem til at være med til at støtte forbrugerne i deres fravalg.
Martin Henriksen (DF), 2014-11-21:
, men dengang, hvor man troede, at man ikke havde mulighed for at gøre noget, og man så sagde, at man ikke ville gøre noget, og nu, hvor man så ved, at man har mulighed for det, og så siger, at man lige pludselig ændrer synspunkt og så mener, at så er det ikke så alvorligt et problem alligevel, det er jo lidt mystisk. Lad mig sige i forhold til den der diskussion og det her forsøg på latterliggørelse af det her forslag, at det er fair nok, det hører også til i den politiske debat.
Ole Sohn (SF), 2001-03-13:
Det er sådan set udmærket, at turismen er blevet omfattet af loven og dermed også har fået en synlig placering i erhvervsfremmepolitikken. Men netop i lyset af den rolle, som turismen spiller og kan komme til at spille for dansk erhvervsliv og i øvrigt også for samfundet som sådan, og i forlængelse af den nationale strategi, som jo er under udarbejdelse for turismens fremme i Danmark, er det spørgsmålet, om ikke man skal overveje at prøve også at give turismen en styrkeplacering i loven om erhvervsudvikling, sådan at man ikke bare har et bevillingsnævn, men har et egentligt råd til fremme af turismen.
Rosa Lund (EL), 2013-12-17:
Jeg vil også sige, at lige præcis for de her grupper er der en høj dimittendledighed, og derfor er det meget nyttigt, at vi har statens voksenuddannelsesstøtte, sådan at de medarbejdere, som har taget en uddannelse, kan få efteruddannelse, samtidig med at nogle af dem, som lige er blevet færdige med deres professionsbachelor, kan få en fod inden for på arbejdsmarkedet.
Henning Hyllested (EL), 2017-05-04:
Jeg kan ikke forstå, at man ikke i de der frekvensauktioner simpelt hen ikke stiller krav til teleselskaberne om at tage det sure med det søde, hundrede procents dækning, hvis I vil være her, og at de ikke kan nøjes med at tage de områder, hvor der er forholdsvis tæt bebygget og de mellemliggende.
Mette Thiesen (NB), 2022-01-27:
Når jeg har undervist i dansk, har jeg i stort set alle de klasser, jeg har haft, læst »Brødrene Løvehjerte«, fordi den jo netop handler om døden, hvordan man forholder sig til døden, og hvad der sker efter døden – alle de tanker, som børn kan gå med, når de oplever at miste.
Pernille Rosenkrantz-Theil (EL), 2002-03-19:
Så ønsker vi, at der skal oprettes en jordbrugerfond med et statsindskud på 150 mio. kr. og et låneoptag i størrelsesordenen 1,5 mia. kr. Midlerne skal gå til opkøb af landejendomme, som forpagtes til økologisk drift. Forpagtningen sigter primært på oprettelse af økologisk landbrug for nye landmænd, der har vanskeligt ved at etablere sig under de gældende økonomiske betingelser.
Aage Frandsen (SF), 2001-05-15:
Når det drejer sig om folkeskolen, er det klart, at det er noget, vi diskuterer - noget af det - inden for forligskredsens rammer, men det er vigtigt i den forbindelse at slås for, at vi får bedre undervisningsmaterialer, og at vi også sikrer, at bygningsfaciliteterne er i orden.
Finn Sørensen (EL), 2014-10-30:
Tak til ministeren for talen, og tak for bekræftelsen af, at Enhedslisten kun har deltaget i et forhandlingsmøde, og at der derefter, som ministeren siger, gik lidt koks i det, så vi ikke blev inviteret til de efterfølgende forhandlingsmøder, hvorefter det jo også kan konkluderes – og det er til fru Mai Mercados orientering – at Enhedslisten ikke har forladt nogen forhandlinger eller afvist at påtage sig ansvaret, eller hvilket anden smuk retorik man ellers kan finde på at bruge i den anledning.
Pia Gjellerup (S), 1997-12-18:
Vi anser det ikke for at være en straf at komme i arbejde, og Enhedslistens modstand mod nogle af de forslag, som gør, at ledige hurtigere kan komme i arbejde, var så stærk, at her kunne vi under ingen omstændigheder finde nogen fælles løsninger, og det viste sig ved indledningen af forhandlingerne.
Nicolai Wammen (S), 2024-04-26:
Tak for ordet, og også tak til partierne for at indkalde til den her forespørgselsdebat, og også tak til mine kolleger, både social- og boligministeren og indenrigs- og sundhedsministeren, for de forskellige perspektiver, som de har givet på regeringens opfattelse i den her sag.
Leif Mikkelsen (V), 2005-03-15:
Men det er jo i høj grad et incitament til, at kommunerne får interesse i at sænke omkostningerne på sundhedsområdet i stedet for at øge dem, fordi man nu medfinansierer, og vi stopper kassetænkningen i forbindelse med, at det var helt afhængigt af, hvis seng man lå i, afhængigt af, hvem der skulle betale osv. Så det er gode, gedigne ting at fremhæve på den positive side.
Lisbeth Bech-Nielsen (SF), 2023-02-23:
Hvis de tre regeringspartier – Socialdemokratiet, Moderaterne og Venstre – mener, at det er et godt forslag, så burde man da sætte sig sammen og forhandle og se, om vi ikke kunne blive enige om noget finansiering i stedet for bare at smide det her borgerforslag ud ad vinduet, som jeg egentlig synes er det, man gør – godt nok med pæne ord til følge.
Jens Joel (S), 2022-04-07:
Derfor synes jeg faktisk, at det, der er vigtigt, er at sikre, at vi får integrationen til at fungere, at vi faktisk mødes på tværs, at vi faktisk undgår de parallelsamfundstendenser og de opdelinger, opsplitninger og etnisk dominerede gymnasier, som vi desværre har set nogle steder i de større byer.
Inger Støjberg (V), 2005-06-10:
Det er vigtigt for mig, og det er vigtigt for Venstre, at man som borger, ligegyldigt hvor man bor, og ligegyldigt hvad kommunens indkomster og udgiftsbehov er, har lige adgang til sundhedsvæsenet og har lige adgang til de opgaver, som regionerne skal varetage.
Roger Courage Matthisen (ALT), 2019-04-04:
Det er også det, som Institut for Menneskerettigheder kalder statistisk diskrimination, hvis det er det, man kommer ind på, men der er vi nødt til at have noget viden for at kunne imødekomme de problematikker, og det er den viden, der gerne skulle indfinde sig i den her handlingsplan.
Trine Pertou Mach (EL), 2023-12-19:
Og det undrer mig såre – og det er i virkeligheden det, der er kernen i den her diskussion – hvordan man fra dansk side så entydigt kan stå på folkeretten, den humanitære folkeret, på krigens loves side, når man kigger ud i hele verden, lige undtagen når det kommer til den måde, som Israel fører sin krig på lige nu.
Jens Hald Madsen (V), 2001-05-28:
Derfor sagde vi, at hvis man går konkret ind og er konsekvent over for de værktøjer, som allerede står i »Partnerskab 2000«, og som Venstre har videreudviklet på, så ville det betyde, at der blev frigjort nogle ressourcer, og de ressourcer brugte vi så til noget andet.
Thomas Jensen (S), 2022-03-03:
Folketinget konstaterer, at luftfarten har stor betydning for Danmarks tilgængelighed til omverdenen og er med til at understøtte erhvervsliv, turisme, videndeling m.v. Den grønne omstilling til luftfartssektoren bør derfor så vidt muligt ske med øje for den danske luftfartssektors konkurrenceevne.
Per Kaalund (S), 2006-05-18:
Det er selvfølgelig meget svært for mig at svare på, hvad der indgår i regeringens overvejelser, men jeg kan da sige som personlig opfattelse, at jeg vil anse det for helt usandsynligt, om den danske regering fortsat ville opretholde dansk militær tilstedeværelse som del af den multinationale sikringsstyrke, i det øjeblik USA havde trukket sig ud.
Mette Frederiksen (S), 2013-04-23:
Jeg vil fastholde, at når man skal genoptjene ret til dagpenge, bør det være via ordinær beskæftigelse, og det, vi i fællesskab skal bruge vores tid på, er at sørge for en bedre beskæftigelsespolitik, der bringer mennesker i arbejde, og så i øvrigt sammen få skabt nogle flere arbejdspladser.
Karen Jespersen (S), 2000-11-23:
at lave sådan et center, som så også har en gennemslagskraft, og det er noget af det, som er højt prioriteret på undervisningsministerens lovprogram til foråret eller lige efter nytår. Så det er fuldstændig rigtigt, at der er en bred opgave både for de nyankomne og for dem, der allerede er i landet, for at sikre, at langt flere bliver en aktiv del af det danske samfund og ikke mindst får arbejde for at sikre det.
Lene Jensen (S), 2004-05-04:
Besvarelsen af alle de her spørgsmål vil være meget afgørende for Socialdemokratiets stillingtagen til de konkrete forslag, og vi medvirker gerne til at udvikle mere hensigtsmæssige mekanismer, men det skal ske på en afbalanceret måde, og så skal det også ske sådan, at det ikke går fuldstændig op i hat og briller-bureaukrati med bindestreg.
Karen Hækkerup (S), 2008-04-21:
Der bliver skudt i villakvarterer og ved boligblokke, så der er altså tale om en udvikling, som er meget skræmmende, og som vi skal gøre alt, hvad vi kan, for at stoppe, og lovforslaget her skal lige præcis gøre, at unge mennesker ikke tager våben med i byen.
Dennis Flydtkjær (DD), 2023-09-07:
Men set i lyset af, at det går godt for økonomien i Danmark, undrer vi os også lidt over i Danmarksdemokraterne, at man ikke i større grad har kunnet tilgodese vores landdistrikter og skabe et land, der hænger bedre sammen, for det burde der sådan set være mulighed for med den økonomi, vi har.
Alex Vanopslagh (LA), 2020-04-29:
Jeg vil egentlig høre, om statsministeren er enig i det, for jeg tænkte egentlig, at det skal vi da nok nå frem til, for det kan da næsten ikke være anderledes, men når jeg så ser håndteringen af IKEA-sagen, bliver jeg en smule bekymret, for der var der da nogle retningslinjer, man levede op til, men var det så tillid og tiltro til, at de kunne blive overholdt, der manglede?
Anders Fogh Rasmussen (V), 2005-03-30:
Jeg har over for alle parter, da jeg besøgte dem, gjort det klart, at det danske udgangspunkt, ligesom EU’s og kvartettens udgangspunkt, er køreplanen for fred og hermed også en israelsk forpligtelse til at hjælpe til, at den palæstinensiske stat kan blive levedygtig.
Pernille Vigsø Bagge (SF), 2011-05-10:
Det er simpelt hen så utrolig afgørende for vores børn og unge, der skal uddannes til fremtidens arbejdsmarked og til fremtidens globaliserede samfund, at vi får startet en internationalisering af vores uddannelsessystem, og det er jeg helt sikker på at undervisningsministeren er enig i.
Kristian Jensen (V), 2014-10-09:
Hvis hr. Jesper Petersen også havde læst den rettelse og præcisering, Politiken efterfølgende bragte, vil hr. Jesper Petersen vide, at citatet går på en situation, hvor man hæver det offentlige forbrug, og ja, så er der selvfølgelig færre offentligt ansatte, hvis man ikke hæver det offentlige forbrug.
Anne Grete Holmsgaard (SF), 2002-11-06:
Så jeg vil gerne spørge ministeren, om han havde tænkt sig at instruere de pågældende embedsmænd i, at man skal sikre sig at få ordentlige informationer om, hvad de andre lande mener på det her område, og klart tilkendegive, at Danmarks grundlæggende holdning er, at man er imod en udvidelse af Euratoms låneramme?
Klaus Hækkerup (S), 2011-05-31:
Dertil kommer, at jeg vil bede statsministeren om at bekræfte, at der frem til 2020 vil være tale om et underskud på i alt 48 mia. kr., dels fordi der vil komme en mindre indbetaling i årene frem til 2020, dels fordi der jo skal betales renter af de penge, man skal låne til at finansiere underskuddet.
Jens Rohde (V), 2004-06-03:
Jeg er nødt til at spørge hr. Morten Bødskov: Er det et argument for, at straffene for vold og voldtægt ikke skulle forhøjes? Nej, det afgørende er, at vi sikrer, folk bliver idømt straffen, og så må vi løbende forsøge at skaffe de fængselspladser, der er nødvendige, og det er også det, vi har gjort.
Uffe Elbæk (UFG), 2021-03-02:
Nu kender vi to ordførere jo hinanden, og jeg har lyst til at spørge ordføreren for Radikale Venstre: Hvad nu, hvis det var foregået på en anden måde og det her var vokset frem lokalt, altså at der var en kreds af gode mennesker, som havde besluttet sig for at lave en skolekreds, og som var kommet med deres bud på, hvordan en ny læreruddannelse kunne se ud, som de så sloges for, argumenterede for og stod op for, og som de præsenterede på det politiske niveau, altså til os, og vi så sagde: Det lyder rigtig godt – I skal have nogle penge til at forfølge jeres idé?
Karen Hækkerup (S), 2012-04-17:
Jeg gør mig rigtig mange overvejelser om, hvordan vi kan forbedre det her område, og når jeg gør det, er det, fordi jeg er meget optaget af, hvordan vi kan sørge for, at de unge mennesker, som lever i familier, hvor forældrene har en dårlig forældreevne, rent faktisk får et ordentligt liv.
Jonas Dahl (SF), 2015-11-20:
Med de danskere, der vælger at købe nogle aktier på Fondsbørsen – jeg vil gerne vove den påstand, at der bliver en del pensionskasser, danske vel at mærke, iblandt dem – tror jeg, at ejerandelen fra dansk side i sidste ende bliver større, også fordi Goldman Sachs samtidig nedbringer deres ejerandel.
Per Clausen (EL), 2009-03-10:
Nu deler jeg jo sådan set hr. Morten Messerschmidts opfattelse af, at der ikke er nogen fornuftig grund til at afskaffe forbeholdene, men jeg synes måske alligevel, at hr. Morten Messerschmidt går for vidt, når han ligesom siger, at forbeholdene har været en succes, forstået på den måde, at de har været en virkelig god hjælp for Danmark i EU-medlemskabet.
Rasmus Prehn (S), 2017-02-01:
Mener ministeren, at det er en ønskværdig udvikling, at SAS overvejer at etablere baser i f.eks. Irland for at mindske deres omkostninger, jf. Berlingskes artikel »SAS lægger an til historisk brud med Skandinavien: »rigtigt ærgerligt og trist«« fra den 16. januar 2017?
Susie Jessen (DD), 2025-05-02:
Der har også løbende været debatter om, hvad man udsætter børn for, og der vil jeg også sige, at sådan noget som Normstormerne jo er et godt eksempel på, at der har været nogle meget farlige tendenser i skolen, hvor man presser det her ned over børnene på en måde, der ikke er andet, end at du skal acceptere, at der er så og så mange forskellige køn og ikke kun de to.
Tina Petersen (DF), 2006-05-19:
Det skal ikke være nogen hemmelighed, at det hurtigt gik op for mig som nyt medlem, at energiområdet ikke er et af de højtprioriterede områder herinde på Christiansborg, heller ikke selv om det er sikkert og vist, at energiområdet er et af de tungeste områder og også et af dem, som vil kræve mest i fremtiden og vil kræve meget opmærksomhed og store udfordringer.